
                                                            ประกาศองค์การบริหารส่วนตำบลไร่ใหม่
เรื่อง  สอบราคาซื้อเครื่องออกกำลังกายกลางแจ้ง (สแตนเลส)
------------------------------------

  ด้วยองค์กาบริหารส่วนตำบลไร่ใหม่  มีความประสงค์จะสอบราคาซื้อเครื่องออกกำลังกายกลางแจ้ง (สแตนเลส) ให้กับหมู่บ้านหนองแก หมู่ ๓,หมู่บ้านหนองจิก หมู่ ๔  และหมู่บ้านวังไทร หมู่ ๗  ตำบลไร่ใหม่ จำนวนหมู่บ้านละ ๑ ชุด  รวมทั้งสิ้น ๓  ชุด   โดยแต่ละชุดประกอบด้วยรายละเอียดดังนี้

๑. เครื่องบริหารสะโพก   จำนวน ๑  ตัว 
๒. เครื่องบริหารไหล่และขา จำนวน ๑  ตัว 
๓. เครื่องบริหารเอว และสะโพก  สำหรับ 3 คน จำนวน ๑  ตัว 
๔. เครื่องบริหารกล้ามเนื้อขา    จำนวน  ๑  ตัว 
๕. เครื่องบริหารกล้ามเนื้อแขนและหน้าท้อง จำนวน ๑ ตัว 
พร้อมฐานปูนและติดตั้งอุปกรณ์พร้อมติดตั้งป้ายแนะนำการใช้เครื่องออกกำลังกาย (รายละเอียดคุณลักษณะของเครื่องออกกำลังกายปรากฏตามเอกสารแนบท้าย)

                            ราคาในการสอบราคาจัดซื้อครั้งนี้จำนวน ๓ ชุดๆละ  ๑๔๙,๕๐๐ บาท  รวมเป็นเงินทั้งสิ้น  ๔๔๘,๕๐๐  บาท      (สี่แสนสี่หมื่นแปดพันห้าร้อยบาทถ้วน)
  ผู้มีสิทธิเสนอราคาจะต้องมีคุณสมบัติ  ดังต่อไปนี้


  ๑.  เป็นผู้มีอาชีพขายพัสดุที่สอบราคาซื้อดังกล่าว


  ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
  ๓.  ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันนั้น
  ๔.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่  องค์การบริหารส่วนตำบลไร่ใหม่  ณ  วันประกาศสอบราคาซื้อ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้


กำหนดยื่นซองสอบราคา วันที่   ๒๘    กุมภาพันธ์    ๒๕๕๔  -   ๑๔   มีนาคม  ๒๕๕๔    ระหว่างเวลา  ๐๘.๓๐-๑๖.๓๐  น  ในวันและเวลาราชการ  ณ องค์การบริหารส่วนตำบลไร่ใหม่ (ส่วนการคลัง)  หรือส่งทางไปรษณีย์ลงทะเบียนตอบรับ  สำหรับกรณีที่ยื่นซองทางไปรษณีย์จะถือวันและเวลาที่องค์การบริหารส่วนตำบลไร่ใหม่ลงรับจากไปรษณีย์ เป็นวันและเวลารับซองสอบราคา

กำหนดเปิดซองสอบราคา วันที่   ๑๕   มีนาคม  ๒๕๕๔          ตั้งแต่เวลา   ๐๙.๐๐-๑๑.๐๐    น. 

ณ  ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  (ชั้น ๒   หอประชุมใหญ่
ที่ว่าการอำเภอสามร้อยยอด)


ผู้สนใจติดต่อขอซื้อเอกสารสอบราคาชุด    ๔๐๐.-    บาท ได้ที่ องค์การบริหารส่วนตำบลไร่ใหม่ (ส่วนการคลัง) ระหว่างวันที่   ๒๘   กุมภาพันธ์  ๒๕๕๔         ถึงวันที่   ๑๔    มีนาคม  ๒๕๕๔         หรือสอบถามทางโทรศัพท์หมายเลข  ๐-๓๒๖๘-๙๐๐๖  ต่อ ๑๒    ในวันและเวลาราชการ



      ประกาศ  ณ  วันที่     ๒๕     เดือน   กุมภาพันธ์   พ.ศ.  ๒๕๕๔
                                                                                            (ลงชื่อ)
                                          (นายณรงค์    ลิ้มเจริญ)                                                                                    
                                          นายกองค์การบริหารส่วนตำบลไร่ใหม่
     เอกสารสอบราคาซื้อ  เลขที่   ๑/๒๕๕๔
การซื้อ สอบราคาซื้อเครื่องออกกำลังกายกลางแจ้ง (สแตนเลส)
ตามประกาศองค์การบริหารส่วนตำบลไร่ใหม่ ลงวันที่  ๒๕  กุมภาพันธ์  ๒๕๕๔
-----------------------------

องค์การบริหารส่วนตำบลไร่ใหม่ ซึ่งต่อไปนี้เรียกว่า “องค์การบริหารส่วนตำบล” มีความประสงค์จะสอบราคาซื้อเครื่องออกกำลังกายกลางแจ้ง (สแตนเลส) ให้กับหมู่บ้านหนองแก หมู่ ๓,หมู่บ้านหนองจิก หมู่ ๔  และหมู่บ้านวังไทร หมู่ ๗  ตำบลไร่ใหม่ จำนวนหมู่บ้านละ ๑ ชุด  รวมทั้งสิ้น ๓  ชุด   โดยแต่ละชุดประกอบด้วยรายละเอียดดังนี้

๑. เครื่องบริหารสะโพก   จำนวน ๑  ตัว 
๒. เครื่องบริหารไหล่และขา จำนวน ๑  ตัว 
๓. เครื่องบริหารเอว และสะโพก  สำหรับ ๓ คน จำนวน ๑  ตัว 
๔. เครื่องบริหารกล้ามเนื้อขา    จำนวน  ๑  ตัว 
๕. เครื่องบริหารกล้ามเนื้อแขนและหน้าท้อง จำนวน ๑ ตัว 
พร้อมฐานปูนและติดตั้งอุปกรณ์พร้อมติดตั้งป้ายแนะนำการใช้เครื่องออกกำลังกาย  (รายละเอียดคุณลักษณะของเครื่องออกกำลังกายปรากฏตามเอกสารแนบท้าย)

ซึ่งพัสดุที่จะซื้อนี้ต้องเป็นของแท้ ของใหม่ ไม่เคยใช้งานมาก่อน ไม่เป็นของเก่าเก็บ อยู่ในสภาพที่จะใช้งานได้ทันที และมีคุณลักษณะเฉพาะตรงตามที่กำหนดไว้ในเอกสารสอบราคาฉบับนี้ โดยมีข้อแนะนำและข้อกำหนด ดังต่อไปนี้
๑.   เอกสารแนบท้ายสอบราคา
๑.๑  รายละเอียดคุณลักษณะเฉพาะ
๑.๒  แบบใบเสนอราคา
๑.๓  แบบสัญญาซื้อขาย
๑.๔  แบบหนังสือค้ำประกัน
๑.๕  แบบบัญชีเอกสาร 
(๑)  บัญชีเอกสาร   ส่วนที่ ๑
                                         (๒)  บัญชีเอกสาร  ส่วนที่  ๒                                                     
๑.๖  บทนิยาม
(๑)  ผู้เสนอราคาที่มีผลประโยชน์ร่วมกัน
(๒)  การขัดขวางการแข่งขันราคาอย่างเป็นธรรม
๒.   คุณสมบัติของผู้เสนอราคา
๒.๑   ผู้เสนอราคาต้องเป็นผู้มีอาชีพขายพัสดุที่สอบราคาซื้อ และต้องไม่เป็นผู้ถูกแจ้งเวียนชื่อผู้ทิ้งงานของทางราชการ  หรือของหน่วยการบริหารราชการส่วนท้องถิ่น หรือห้ามติดต่อหรือห้ามเสนอราคากับ “องค์การบริหารส่วนตำบลไร่ใหม่”
-๒-

๒.๒ ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๓.  หลักฐานการเสนอราคา


   ผู้เสนอราคาจะต้องเสนอเอกสารหลักฐานยื่นมาพร้อมกับซองใบเสนอราคา โดยแยกไว้นอกซองใบเสนอราคาเป็น  ๒  ส่วน คือ     


   ๓.๑   ส่วนที่  ๑  อย่างน้อยต้องมีเอกสารดังต่อไปนี้
                    

(๑) ในกรณีผู้เสนอราคาเป็นนิติบุคคล
(ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล  บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง                 
(ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ  บัญชีรายชื่อกรรมการผู้จัดการ ผู้มีอำนาจควบคุมและบัญชีผู้ถือหุ้นรายใหญ่ พร้อมรับรองสำเนาถูกต้อง



(๒) ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน  พร้อมทั้งรับรองสำเนาถูกต้อง


  
(๓) ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (1)


 
(๔) สำเนาทะเบียนการค้าที่จดทะเบียน หรือสำเนาใบทะเบียนภาษีมูลค่าเพิ่ม 
ที่มีวัตถุประสงค์จะทำการตามประกาศสอบราคานี้

       (๕) บัญชีเอกสารส่วนที่ 1 ทั้งหมดที่ได้ยื่นพร้อมกับซองใบเสนอราคา


  ๓.๒ ส่วนที่ ๒  อย่างน้อยต้องมีเอกสารดังต่อไปนี้



(๑)  หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคา
                                                มอบอำนาจให้บุคคลอื่นลงนามในใบเสนอราคาแทน
                                          (๒)  สำเนาใบเสร็จรับเงินค่าซื้อแบบดังกล่าว                                                                  
 (๓)  รายการละเอียด รูปแบบ คุณลักษณะเฉพาะของเครื่องออกกำลังกายกลางแจ้ง 
        (สแตนเลส)
 (๔)  แค๊ตตาล็อคของเครื่องออกกำลังกายกลางแจ้ง(สแตนเลส)
 (๕) บัญชีเอกสารส่วนที่ ๒ ทั้งหมดที่ได้ยื่นพร้อมกับซองใบเสนอราคา
-๓-
                 ๔.    การยื่นซองสอบราคา
                         ๔.๑    ผู้เสนอราคาต้องยื่นซองเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอต้องระบุตรงกันทั้งตัวเลขและตัวอักษร โดยไม่มีการขูดลบ หรือแก้ไข หากมีการขูดลบ ตก เติม   แก้ไข เปลี่ยนแปลงจะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง
๔.๒   ผู้เสนอราคาจะต้องเสนอเป็นเงินบาท และเสนอราคาเพียงราคาเดียว โดยเสนอราคารวม และหรือราคาต่อหน่วย  และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าขนส่ง ค่าจดทะเบียน และค่าใช้จ่ายอื่น ๆ ทั้งปวงจนกระทั่งส่งมอบพัสดุให้


ราคาที่เสนอ จะต้องเสนอกำหนดยืนราคาไม่น้อยกว่า     ๓๐     วัน  นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้
       ๔.๓  ผู้เสนอราคาจะต้องเสนอกำหนดเวลาส่งมอบพัสดุ ไม่เกิน    ๓๐     วัน นับถัดจากวันลงนามในสัญญาซื้อขาย

       ๔.๔  ผู้เสนอราคาจะต้องส่งแคตตาล็อก และหรือแบบรูปรายการละเอียดคุณลักษณะเฉพาะของเครื่องออกกำลังกายกลางแจ้ง (สแตนเลส) ไปพร้อมใบเสนอราคา เพื่อประกอบการพิจารณา หลักฐานดังกล่าวนี้ องค์การบริหารส่วนตำบลจะยึดไว้เป็นเอกสารของทางราชการ

      
สำหรับแคตตาล็อกที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้อง โดยผู้มีอำนาจทำนิติกรรมแทนนิติบุคคล หรือบุคคลธรรมดาที่เข้าสอบราคา หากคณะกรรมการเปิดซองสอบราคามีความประสงค์จะขอดูต้นฉบับแคตตาล็อก ผู้เสนอราคาจะต้องนำต้นฉบับมาให้คณะกรรมการเปิดซองสอบราคาตรวจสอบภายใน       ๕      วัน

        ๔.๕  ผู้เสนอราคาจะต้องส่งตัวอย่างของพัสดุที่เสนอ จำนวน          -         (หน่วย) เพื่อใช้ในการตรวจทดลองหรือประกอบการพิจารณา และหรือประกอบสัญญา ทั้งนี้ องค์การบริหารส่วนตำบลจะไม่รับผิดชอบในความเสียหายใด ๆ ที่เกิดขึ้นแก่ตัวอย่างดังกล่าว ตัวอย่างที่เหลือหรือไม่ใช้แล้ว องค์การบริหารส่วนตำบลจะคืนให้แก่ผู้เสนอราคา
                        ๔.๖  ก่อนยื่นซองสอบราคา ผู้เสนอราคาควรตรวจดูร่างสัญญา รายละเอียด คุณลักษณะเฉพาะ ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา
-๔-

                   ๔.๗  ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึงประธานคณะกรรมการเปิดซองสอบราคา โดยระบุไว้ที่หน้าซองว่า “ใบเสนอราคาตามเอกสารสอบราคาซื้อเลขที่  
๑/๒๕๕๔”  โดยยื่นโดยตรงต่อองค์การบริหารส่วนตำบลไร่ใหม่   ในวันที่ ๒๘   กุมภาพันธ์ ๒๕๕๔  - ๑๔  มีนาคม  ๒๕๕๔   ระหว่างเวลา ๐๘.๓๐ น. ถึงเวลา  ๑๖.๓๐ น. ในวันและเวลาราชการ  ณ ส่วนการคลังองค์การบริหารส่วนตำบลไร่ใหม่   หรือส่งทางไปรษณีย์ลงทะเบียนตอบรับ  สำหรับกรณีที่ยื่นซองทางไปรษณีย์จะถือวันและเวลาที่องค์การบริหารส่วนตำบลไร่ใหม่ลงรับจากไปรษณีย์ เป็นวันและเวลารับซองสอบราคา
เมื่อพ้นกำหนดเวลายื่นซองสอบราคาแล้วจะไม่รับซองราคาโดยเด็ดขาด 
                คณะกรรมการเปิดซองสอบราคา  จะดำเนินการตรวจสอบคุณสมบัติของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่นตามข้อ  ๑.๕ (๑) ณ วันประกาศสอบราคาหรือไม่  และประกาศรายชื่อผู้เสนอราคาที่มีสิทธิได้รับการคัดเลือกก่อนการเปิดซองใบเสนอราคา

  หากปรากฏต่อคณะกรรมการเปิดซองสอบราคา ก่อนหรือในขณะที่มีการเปิดซองใบเสนอราคาว่า มีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๕ (๒)  และคณะกรรมการเปิดซองสอบราคาเชื่อว่ามีการกระทำอันเป็นการขัดขวางการแข่งขันราคาอย่างเป็นธรรม  คณะกรรมการเปิดซองสอบราคา  จะตัดรายชื่อผู้เสนอราคารายนั้นออกจากการเป็นผู้เสนอราคา  และประกาศรายชื่อผู้เสนอราคาที่มีสิทธิ์ได้รับการคัดเลือก  และ องค์การบริหารส่วนตำบลไร่ใหม่ จะพิจารณาลงโทษผู้เสนอราคาดังกล่าวเป็นผู้ทิ้งงาน  เว้นแต่คณะกรรมการเปิดซองสอบราคาจะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการและมิได้เป็นผู้ริเริ่มให้มีการกระทำดังกล่าว
               ผู้เสนอราคา ที่ถูกตัดรายชื่อออกจากการเป็นผู้เสนอราคาเพราะเหตุเป็นผู้เสนอราคา ที่มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือเป็นผู้เสนอราคาที่กระทำการอัน เป็นการขัดขวางการแข่งขันราคาอย่างเป็นธรรม อาจอุทธรณ์คำสั่งดังกล่าวต่อผู้ว่าราชการจังหวัด    ภายใน ๓  วัน นับแต่วันที่ได้รับแจ้งจากคณะกรรมการเปิดซองสอบราคา การวินิจฉัยอุทธรณ์ของผู้ว่าราชการจังหวัดให้ถือเป็นที่สุด
               และคณะกรรมการเปิดซองสอบราคาจะเปิดซองสอบราคา ในวันที่ ๑๕  มีนาคม ๒๕๕๔  ระหว่างเวลา ๐๙.๐๐-๑๑.๐๐ น.  ณ ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  (ชั้น ๒ หอประชุมใหญ่ที่ว่าการอำเภอสามร้อยยอด)

การยื่นอุทธรณ์ตามวรรค ๕ ย่อมไม่เป็นเหตุให้มีการขยายระยะเวลาการเปิดซองใบเสนอราคา     เว้นแต่ผู้ว่าราชการจังหวัดพิจารณาเห็นว่าการขยายระยะเวลาดังกล่าวจะเป็นประโยชน์แก่ทางราชการอย่างยิ่ง  และในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์  และเห็นว่าการยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง  ให้ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้
-๕-

๕. หลักเกณฑ์และสิทธิในการพิจารณาราคา
๕.๑ ในการสอบราคาครั้งนี้ องค์การบริหารส่วนตำบลจะพิจารณาตัดสินด้วยราคารวม
๕.๒ หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ ๔ แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือผิดพลาดไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น
                       ๕.๓ องค์การบริหารส่วนตำบลสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณี ดังต่อไปนี้
                             (๑) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบล
                             (๒) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา
                             (๓)  เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
                             (๔)  ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือ
ชื่อพร้อมประทับตรา (ถ้ามี) กำกับไว้
        ๕.๔ ในการตัดสินการสอบราคา หรือในการทำสัญญา   คณะกรรมการเปิดซองสอบราคา หรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
       ๕.๕ องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกซื้อในจำนวนหรือขนาด หรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดซื้อเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใดๆ มิได้ รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา

๖. การทำสัญญาซื้อขาย


๖.๑ ในกรณีที่ผู้ชนะการสอบราคาสามารถส่งมอบสิ่งของได้ครบถ้วนภายใน ๕ วันทำการของทางราชการ นับแต่วันที่ทำข้อตกลงซื้อ องค์การบริหารส่วนตำบลจะพิจารณาจัดทำข้อตกลงเป็นหนังสือแทนการทำสัญญาตามแบบสัญญาดังระบุในข้อ ๑.๓ ก็ได้
-๖-



๖.๒ ในกรณีที่ผู้ชนะการสอบราคาไม่สามารถส่งมอบสิ่งของได้ครบถ้วนภายใน 5 วันทำการของทางราชการ หรือองค์การบริหารส่วนตำบลเห็นว่าไม่สมควรจัดทำข้อตกลงเป็นหนังสือตามข้อ 6.1 ผู้ชนะการสอบราคาจะต้องทำสัญญาซื้อขายตามแบบสัญญาดังระบุในข้อ ๑.๓ กับองค์การบริหารส่วนตำบลภายใน     ๗    วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้าของราคาสิ่งของที่สอบราคาได้ให้องค์การบริหารส่วนตำบลยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้
(๑) เงินสด
                                  (๒) เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ทำสัญญาหรือก่อนหน้านั้น ไม่เกิน ๓ วันทำการของทางราชการ
                                   (๓) หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ ๑.๔
                                  (๔) พันธบัตรรัฐบาลไทย  ซึ่งได้สลักหลังจากธนาคารแห่งประเทสไทยแล้วเท่านั้น
หลักประกันนี้จะคืนให้โดยไม่มีดอบเบี้ยภายใน ๑๕ วัน นับถัดจากวันที่ผู้ชนะการสอบราคา (ผู้ขาย) พ้นจากข้อผูกพันตามสัญญาซื้อขายแล้ว


๗. อัตราค่าปรับ


    ค่าปรับตามแบบสัญญาซื้อขาย ให้คิดในอัตราร้อยละ   ๐.๒๐    ต่อวัน


๘. การรับประกันความชำรุดบกพร่อง


   ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาซื้อขายตามแบบดังระบุในข้อ ๑.๓  แล้วแต่กรณี จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลาไม่น้อยกว่า    -    เดือน    ๑      ปี นับถัดจากวันที่ผู้ซื้อรับมอบงาน โดยผู้ขายต้องรับจัดการซ่อมแซมแก้ไขให้ใช้การได้ดีดังเดิมภายใน    ๗    วัน  นับถัดจากวันที่ได้รับแจ้งความชำรุดบกพร่อง


๙.ข้อสงวนสิทธิในการเสนอราคาและอื่น ๆ


      ๙.๑  เงินค่าพัสดุสำหรับการซื้อครั้งนี้ได้มาจากเงินงบประมาณประจำปี ๒๕๕๔
       การลงนามในสัญญาจะกระทำได้ต่อเมื่อองค์การบริหารส่วนตำบลได้รับอนุมัติเงินค่าพัสดุจากงบประมาณประจำปี  ๒๕๕๔  แล้วเท่านั้น
       ๙.๒  เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้ขายและได้ตกลงซื้อสิ่งของตามสอบราคาซื้อแล้ว ถ้าผู้รับขายจะต้องสั่งหรือนำสิ่งของดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด     ผู้เสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้
(๑) แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวี ภายใน ๗ วัน นับตั้งแต่วันที่ผู้ขายสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
-๗-

(๒) จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทยซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
(๓) ในกรณีที่ไม่ปฏิบัติตาม (๑) หรือ (๒) ผู้ขายจะต้องรับผิดชอบตามกฎหมายว่าด้วยการส่งเสริมพาณิชยนาวี
    ๙.๓ เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ ๖ องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

       
    ๙.๔ องค์การบริหารส่วนตำบลสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)

 องค์การบริหารส่วนตำบลไร่ใหม่
      (นายณรงค์       ลิ้มเจริญ)

           นายกองค์การบริหารส่วนตำบลไร่ใหม่
 





   วันที่   ๒๕  กุมภาพันธ์  ๒๕๕๔
รายละเอียดคุณลักษณะเครื่องออกกำลังกาย
แนบท้ายประกาศสอบราคาซื้อ ลงวันที่  ๒๕  กุมภาพันธ์  ๒๕๕๔
***********************

๑.     เครื่องบริหารสะโพก
- ตัวเครื่องเล่นทำด้วยท่อสแตนเลสขัดเงาสวยงาม
- ตัวเครื่องเล่นมีขนาดกว้าง ๙๐ ซม. x ยาว ๘๐ ซม. x สูง ๑๐๐ ซม.
- เท้าเหยียบทำจากสแตนเลสปั้ม และขัดเงา
- มีหัวอุดโลหะเชื่อมติดปลายท่อกันน้ำเข้า 
- มีฐานยึดอุปกรณ์เพื่อความแข็งแรงและปลอดภัยในการใช้อุปกรณ์
- มีป้ายแนะนำการใช้อุปกรณ์โดยชัดเจน
- ดำเนินการติดตั้งฐานปูนและอุปกรณ์เรียบร้อย
๒.    เครื่องบริหารไหล่และขา
- ตัวเครื่องเล่นทำด้วยท่อสแตนเลสขัดเงาสวยงาม
- ตัวเครื่องเล่นมีขนาดกว้าง ๖๐ ซม. x ยาว ๑๒๐ ซม. x สูง ๑๓๕ ซม.
- เท้าเหยียบทำจากสแตนเลสปั้มขึ้นรูป และขัดเงา
- มีหัวอุดโลหะเชื่อมติดปลายท่อกันน้ำเข้า
- มีฐานยึดอุปกรณ์เพื่อความแข็งแรงและปลอดภัยในการใช้อุปกรณ์
- มีป้ายแนะนำการใช้อุปกรณ์โดยชัดเจน
- ดำเนินการติดตั้งฐานปูนและอุปกรณ์เรียบร้อย
๓.    เครื่องบริหารเอวและสะโพก  สำหรับ ๓  คน
- ตัวเครื่องเล่นทำด้วยท่อสแตนเลสขัดเงาสวยงาม
- ตัวเครื่องเล่นมีขนาดกว้าง  ๑๓๐ ซม. x สูง ๑๓๐ ซม.
- สามารถเล่นพร้อมกันได้ ๓  คน

- เท้าเหยียบทำจากสแตนเลสปั้มขึ้นรูป และขัดเงา
- มีหัวอุดโลหะเชื่อมติดปลายท่อกันน้ำเข้า
- มีฐานยึดอุปกรณ์เพื่อความแข็งแรงและปลอดภัยในการใช้อุปกรณ์
- มีป้ายแนะนำการใช้อุปกรณ์โดยชัดเจน
- ดำเนินการติดตั้งฐานปูนและอุปกรณ์เรียบร้อย
-๒-

๔.    เครื่องบริหารกล้ามเนื้อขา 
        - ตัวเครื่องเล่นทำด้วยท่อสแตนเลสขัดเงาสวยงาม
- ตัวเครื่องเล่นมีขนาดกว้าง ๖๐ ซม. x ยาว ๑๐๐ ซม. x สูง ๑๓๕ ซม.
- พื้นนั่งทำจากสแตนเลสปั้มขึ้นรูป และขัดเงา
- มีหัวอุดโลหะเชื่อมติดปลายท่อกันน้ำเข้า
- มีฐานยึดอุปกรณ์เพื่อความแข็งแรงและปลอดภัยในการใช้อุปกรณ์
- มีป้ายแนะนำการใช้อุปกรณ์โดยชัดเจน
- ดำเนินการติดตั้งฐานปูนและอุปกรณ์เรียบร้อย
๕.    เครื่องบริหารกล้ามเนื้อแขน และกล้ามท้อง
- ตัวเครื่องเล่นทำด้วยท่อสแตนเลสขัดเงาสวยงาม
- ตัวเครื่องเล่นมีขนาดกว้าง ๖๐ ซม. x ยาว ๑๑๐ ซม. x สูง ๑๓๕  ซม.
- พื้นนั่งทำจากสแตนเลสปั้มขึ้นรูป และขัดเงา
- มีหัวอุดโลหะเชื่อมติดปลายท่อกันน้ำเข้า
- มีฐานยึดอุปกรณ์เพื่อความแข็งแรงและปลอดภัยในการใช้อุปกรณ์
- มีป้ายแนะนำการใช้อุปกรณ์โดยชัดเจน
- ดำเนินการติดตั้งฐานปูนและอุปกรณ์เรียบร้อย






